**Referat**

Bestyrelsesmøde

Tirsdag den 30.06.2020 Klublokalet, Vester Fjordpark

**Deltagere**

Gert Zinndorff

Martin Boisen

Jette M. Christensen

Jytte Halvgaard

Birgitte Thompson

Brian Frandsen

Olav Bennike (Ref.)

Afbud:

Ingen

**Dagsorden**

1. Valg af ordstyrer
2. Valg af referent
3. Orientering fra formand/Gert
4. Orientering fra kassereren/Martin
5. Status på optag af pulje 2 af nye medlemmer/Martin
6. Arbejdsopgaver og fordeling i bestyrelsen /Jette

6A. Kommunikation

1. Næste bestyrelsesmøder: 11. august, 13. oktober - kl. 19 i klublokalet Vester Fjordpark
2. Eventuelt

Ad. 1 Gert

Ad. 2 Olav

*Ad 3. Orientering fra formanden*

Gert deltog i en introaften. Det havde været en meget positiv oplevelse. Der blev givet mange budskaber videre fra bestyrelsen.

Der er kommet rigtig godt gang i frironingsturene

Gert har kontaktet Morten Hvilsum Larsen (MH) i Kultur & Fritidsforvaltningen og informeret ham om, at Gert er ny formand i AHK.

MH oplyste, at udvidelsen af arealet med græsarmeringssten ved kajakbøjlerne er godkendt og bestilt hos Park og Natur Forvaltningen. Tidshorisont for udførelse er 1-2 måneder pga. stort arbejdspres. Gert Larsen(GL) bliver kontaktet af P&N inden udførelsen. Gert Z. afklarer med GL, at det nye græsarmeringsareal skal strække sig godt forbi kajakbøjlerne, da der vaskes kajakker her.

Heidi havde sendt et billede af en del cykler, der helt blokerede vejen og adgang til depotet. MH er orienteret. Vi vil gerne have en lille asfaltrampe, der indikerer at her er en opkørsel fra vejen til depotet.

GL have ikke behov for større anskaffelser – kun småting.

Per har givet Gert en intro til vores Dropbox, hvor alle klubbens dokumenter opbevares.

*Ad 4.* *Orientering fra kassereren*

Martin gennemgik det udleverede regnskab

Vi har fået 3 nye kajakker, kommunen har givet et tilskud på 21.250 kr. . Det er lykkedes for GL at få solgt de 3 gamle kajakker for 2.400 kr., så det er flot.

Årets kassebeholdning/indestående (egenkapital) forventes at blive ca. 100.000, - kr., hvis der ikke kommer uforudsigelige udgifter.

Regnskabet blev taget til efterretning.

*Ad 5. Status på optag af pulje 2 af nye medlemmer/Martin*

I pulje 2 blev der optaget 17 nye medlemmer. Det gik fint, da der blev åbnet for optag kl. 00 i stedet for kl. 12.00 som i pulje 1! Det tegner til at blive en rigtig god ”klubårgang”, med mange aktive og interesserede medlemmer.

2 af de nye medlemmer ønskede dog at forlade klubben efter at have deltaget i introaftenen. De fik alle deres penge tilbage, hvilket de var meget glade for.

Status er, at vi er 153 medlemmer.

Jytte oplyste at ud af de 17 er 12 friroet, 3 har fået dispensation og et medlem har ikke deltaget på introkurset, da vedkommende blev kaldt på arbejde, der bliver derfor lavet en særskilt intro for vedkommende. Der var et par stykker som ”missede” optagelsesperioden, som tidligere har talt med Jytte. Jytte afklarer med introudvalget om de evt. kunne komme med i den ”særskilte intro”. Det blev diskuteret, at det var bedst kun at optage 2 hold om foråret, samt at dette burde fremstå tydeligt på hjemmesiden.

Der var enighed om, at det er Britta og Martin, der har ansvaret for at godkende frironingen for nye medlemmer.

Beslutning: Introudvalget evaluerer forløbet i år og vender tilbage til bestyrelsen med anbefaling af næste års optag/intro-forløb.

Hvor mange medlemmer skal vi være i AHK, hvilken klub vil vi have? GZ overvejer om det er et emne til et medlemsmøde, måske i forbindelse med det kommende visonsarbejde?

*Ad. 6 Arbejdsopgaver og fordeling i bestyrelsen /Jette*

Jette havde udarbejdet et regneark med oversigt over hvem der stod for hvilke opgaver i bestyrelsen. Jette vil gerne af med Corona-opgaven. Gert mente, at det var bedst at Jette beholdt opgaven, for at sikre kontinuiteten. Olav tilbød sin assistance til arbejdsopgaverne. Gert bad Jette samle listen i arbejdsområder(?) for at gøre dem mere overskuelig til næste bestyrelsesmøde.

Under punktet blev også diskuteret lån af klubkajakker udenfor vores rovand. Spørgsmål om medlemmers lån af klubkajakker udenfor vores rovand skal rettes til bestyrelsen og igen fremgå tydeligt af hjemmesiden.

Lån af klubkajakker til sommerklubtur, blev der sat et maksantal på 5 stk. til sidste sommertur, for ikke at dræne depotet for klubkajakker i ferien. Olav oplyste, at på årets sommertur, er der reserveret i alt 3 klubkajakker. Olav giver Gert L. besked om de 3 klubkajakker, der er udlånt til sommerturen.

Jette efterlyste en oversigt over vores klubkajakker (type, størrelse mm). Gert tager kontakt til GL om dette.

Birgitte vil gerne slettes fra diverse lister, hvor hun står som formand el. kontaktperson efter hun ikke længere er formand. Hun får stadig henvendelser om bestyrelsesforhold. Jytte fortalte, at Birgitte ikke står som formand på vores hjemmeside/Facebook, men det er Google, der selv via robotter fanger gamle sider, når man googler Aalborg Havkajak Klub. Birgitte skal selv rette henvendelse til Google med GDPR i hånden og forlange at få siderne fjernet. Bestyrelsen har ingen mulighed for dette.

*Ad. 6A. Kommunikation*

Hjemmeside kontra Facebookside som talerør for klubben blev diskuteret. Der er mange medlemmer, der ikke kommer ind på hjemmesiden.

Jytte lægger navnene op på medlemmerne i aktivitetsudvalget op på hjemmesiden. De har givet deres tilladelse.

Konklusion:

Hjemmesiden er vores officielle ansigt, hvor Udvalg, bestyrelsesreferater, regler mv. bliver lagt op. Jytte undersøger, om vi kan få en tæller aktiveret, så vi kan se antal besøgende.

Rokort er vores talerør vedr. aktiviteter og turer i klubben.

Facebook er det sociale medie for medlemmerne til tjat, billeder og sjove hændelser. Facebook kan også benyttes ved ændringer i f.eks. Covid-19 beredskabet osv., men bør også fremgå af Hjemmesiden.

*Ad. 7. Næste bestyrelsesmøder:*

11. august og 13. oktober - kl. 19 i klublokalet Vester Fjordpark

*Ad. 8. Eventuelt*

Trailer med påløbsbremse: Vi vil gerne have en trailer med påløbsbremse inden klubturene igen går til Sverige eller måske Norge? Emnet har været forelagt tidligere. Olav tager GL med på råd og indhenter en byttepris for trailer med påbløbsbremse, som kan forelægges bestyrelsen.

Olav indhenter pris på i syning af vinduer i Pavillon.

Jette oplyste, at sikkerhedsudvalget planlægger ”På vej mod EPP 3” aktiviteter og en legedag i efteråret.

Overblik over klubkajakker, hvad har vi og hvilke behov er evt. ikke opfyldt? Vi var enige om, at emnet ikke egnede sig til et medlemsmøde, måske skulle udvalgene spørges? Gert vil vende det med Gert Larsen, da han har ansvaret for depotet og har ”fingeren på pulsen.”